Noi probleme pentru podul suspendat peste Dunăre de la Brăila. CNAIR solicită evaluarea tehnică
Compania Națională de Administrare a Infrastructurii Rutiere (CNAIR) a solicitat efectuarea unei expertize tehnice la podul suspendat peste Dunăre de la Brăila, după ce a fost observată prezența apei în interiorul stratului asfaltic prin mai multe găuri forate anterior pentru verificarea grosimii asfaltului turnat recent.